สวัสดีค่ะ ขอรบกวนสอบถามหน่อยค่ะ ช่วง4วันที่ผ่านมา ตัวเรามีอาการมึนหัว/เวียนหัว หูอื้อ มือชา ใจเต้นเร็ว เวลาเป็นจะรู้สึกหน้าขึ้นสี ร้อนเหมือนเป็นไข้ต่ำๆ ตาบวมบางครั้งและมีอาการคลื่นไส้ร่วมด้วยชีวิตประจำวันจะทำงานออฟฟิศ นอนเฉลี่ยต่อวันประมาณ7-8ชั่วโมง มีดื่มชาวันละ1ครั้ง ส่วนตัวมีโรคประจำตัวคือภูมิแพ้ค่ะ (แต่ไม่เคยมีอาการอย่างนี้มาก่อน)ตอนนี้อาการเหล่านี้เป็นปัญหาเวลาทำงานมากเลยค่ะ ยังไม่สามารถหาเวลาไปตรวจอย่างจริงจังสักที จึงอยากทราบถึงสาเหตุเบื้องต้นของอาการ ขอบค่ะ
สวัสดีค่ะ อาการมึนหัว/เวียนหัว หูอื้อ มือชา ใจเต้นเร็ว คลื่นไส้ อาจจะเกิดมาจาก ภาวะน้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน การมีโรคของหูอื่นๆเช่นตะกอนหินปูนในหูชั้นในหลุด เนื้องอกของประสาททรงตัว การพักผ่อนไม่เพียงพอ การดื่มน้ำน้อย มีกระเพาะอาหารอักเสบหรือลำไส้อักเสบอาจทำให้คลื่นไส้ หรือถ่ายเหลวร่วมด้วยได้เบื้องต้นดื่มน้ำมากๆ รับประทานอาหารอ่อนๆให้ตรงเวลา พักผ่อน 8-10 ชั่วโมงต่อวัน รับประทานยาแก้คลื่นไส้ร่วมกับยาแก้เวียนศีรษะได้ควรไปพบแพทย์หากพักหรือกินยาบรรเทาอาการแล้วไม่ทุเลา เป็นมากจนรบกวนการทำงานอยู่ตลอด หรือมีอาการอาเจียนเยอะจนอ่อนเพลีย หน้ามืดจนเป็นลม หมดสติไป